open-index/open-wikipedia-markdown huggingface dataset:
Nuno Gomes

**Nuno Miguel Soares Pereira Ribeiro**, tunnetaan nimellä **Nuno Gomes**, s. 5. heinäkuuta 1976 Amarante, Portugali) on portugalilainen uransa lopettanut jalkapalloilija. Hän oli pelipaikaltaan hyökkääjä.

Gomes edusti suurimman osan ammattilaisurastaan Benficaa, jossa hän pelasi 292 Portugalin Primeira Ligan ottelua ja teki niissä 126 maalia. Hän pelasi Primeira Ligassa myös Boavistassa (79 ottelua ja 23 maalia) ja Bragassa (20 ottelua ja kuusi maalia). Portugalin mestaruuden Gomes voitti Benficassa kausina 2004–2005 sekä 2009–2010 ja Portugalin cupin Boavistassa kaudella 1996–1997 sekä Benficassa kaudella 2003–2004. Ulkomailla Gomes edusti Italian Serie A:n Fiorentinaa, jossa hän teki 14 maalia 53 ottelussa, sekä Englannin mestaruussarjan Blackburn Roversia, jossa hän teki neljä maalia 18 ottelussa. Fiorentinassa Gomes voitti Italian cupin kaudella 2000–2001.

Portugalin maajoukkueessa Gomes pelasi 76 maaottelua ja teki 29 maalia vuosina 1996–2011. Hän oli mukana EM-kilpailuissa 2000, EM-kilpailuissa 2004 ja EM-kilpailuissa 2008 sekä MM-kilpailuissa 2002 ja 2006. Gomes kuului Portugalin joukkueeseen myös kesäolympialaisissa 1996. Maajoukkueessa hän saavutti EM-hopeaa kotikisoissa 2004. Gomes teki EM-kilpailuissa 2000 neljä maalia ja kahdessa seuraavassa EM-turnauksessa yhden maalin, ja jakaa vuoden 2016 kisojen jälkeen neljännen sijan EM-kilpailujen kaikkien aikojen parhaiden maalintekijöiden listalla. MM-kilpailuissa 2002 hän pääsi kentälle vain vaihtopelaajana kahdessa ottelussa.

## Saavutukset


**Boavista**
* Portugalin cup: 1996–1997

**Benfica**
* Primeira Liga (2): 2004–2005, 2009–2010
* Portugalin cup: 2003–2004
* Portugalin liigacup (3): 2008–2009, 2009–2010, 2010–2011
* Supertaça Cândido de Oliveira: 2005

**Fiorentina**
* Italian cup: 2000–2001

**Portugalin maajoukkue**
* EM-kilpailut: hopeaa 2004
* Alle 20-vuotiaiden MM-kilpailut: pronssia 1995
* Alle 18-vuotiaiden EM-kilpailut: 1994

## Lähteet

## Aiheesta muualla
* Viralliset Nuno Gomes -sivut
Valko-Venäjän jalkapalloliiga

**Valko-Venäjän jalkapalloliiga** (, suomeksi yleensä vain **Valko-Venäjän liiga**) on Valko-Venäjän jalkapallon pääsarja, jonka voittaja on maan jalkapallon mestari. Liiga toimii Valko-Venäjän jalkapalloliiton alaisuudessa. Liigassa pelaa 16 joukkuetta. Kauden päätteeksi kaksi huonoimmin sijoittunutta joukkuetta putoaa ykkösliigaan, josta kaksi parasta nousee korkeimmalle sarjatasolle.

## Joukkueet kaudella 2026
Seuraavat joukkueet pelaavat kaudella 2026 Valko-Venäjän jalkapalloliigasssa:

## Mestarit



## Lähteet
Vahid Hashemian

**Vahid Hashemian** (, s. 21. heinäkuuta 1976 Teheran) on iranilainen jalkapalloilija, joka pelasi kärkipelaajana. Saksassa pelatessaan hän sai lempinimen *Hubschrauber*, ’helikopteri’.

Hashemian aloitti ammattilaisuransa Pas Tehranin joukkueessa, josta siirtyi kaudeksi 1999–2000 Saksaan ja Hamburger SV:hen. Hän pelasi vain 12 ottelussa ennen siirtymistään VfL Bochumiin, jossa hän teki varsinaisen läpimurtonsa. Hashemian teki kolmella kaudella kaikkiaan 34 maalia 87 ottelussa. Kaudeksi 2004–2005 hän siirtyi 2 miljoonan euron siirtosummalla Bayern Müncheniin, josta hän yhden kauden jälkeen siirtyi Hannover 96:een. Kaudella 2005–2006 hän pelasi 29 ottelua, joissa teki neljä maalia.

Iranin maajoukkueessa Vahid Hashemian on ollut joukkueen avainpelaajia: hän on 26 maaottelussa tehnyt 11 maalia (tilanne 11. kesäkuuta 2006). Hän kuului Iranin joukkueeseen vuoden 2006 MM-kisoissa ja pelasi Iranin kaikissa kolmessa ottelussa avauskokoonpanossa.

## Lähteet

## Aiheesta muualla
* Hashemianin kotisivut
Solero

**Solero** on kunta Pohjois-Italiassa. Se kuuluu Alessandrian maakuntaan ja sijaitsee Piemonten alueella. Naapurikunnat ovat Alessandria, Felizzano, Oviglio ja Quargnento. 

Solero sijaitsee noin 100 metriä merenpinnan yläpuolella. Pinta-ala on 22,55 km², ja asukkaita on 1&nbsp;645 (31.12.2015). 

## Lähteet

## Aiheesta muualla
* Comuni-italiani.it: Solero
Pekka Myllymäki

**Pekka Myllymäki** (s. 6. maaliskuuta 1960 Raisio) on suomalainen keskustaa edustava poliitikko ja maanviljelijä. Hän on Varsinais-Suomen maakuntavaltuuston puheenjohtaja. Myllymäki on toiminut myös Keskustan Varsinais-Suomen piirin puheenjohtajana sekä Mietoisten ja Mynämäen kunnanhallituksen puheenjohtajana.

Vuodesta 2003 lähtien Myllymäki on ollut MTK:n sokerijuurikasvaliokunnan puheenjohtaja.

## Elämä
Syntyjään raisiolainen Myllymäki on asunut Mietoisissa 1990-luvun alusta lähtien, jolloin hän osti yhdessä veljensä ja vanhempiensa kanssa paikallisen Ravean kartanon. Myllymäen äiti on kotoisin Mynämäeltä ja isä Loimaan seudulta. Koulutukseltaan Myllymäki on kasvatustieteiden maisteri ja hän on valmistunut Turun yliopistosta vuonna 1985. Hän on myös toiminut opettajana. 

Pekka Myllymäen puoliso on Irmeli Myllymäki ja heillä on kolme lasta.

## Ura
Kunnallispolitiikassa Myllymäki on toiminut vuodesta 2001, jolloin hänet valittiin keskustapuolueen ehdokkaana Mietoisten kunnanvaltuustoon ja sen varapuheenjohtajaksi. Myllymäki on ollut kunnanhallituksen puheenjohtajana sekä Mietoisissa että Mietoisten ja Mynämäen kuntaliitoksen jälkeen myös uudessa Mynämäen kunnassa.

Puoluetasolla Myllymäki on toiminut Keskustan Varsinais-Suomen piirin puheenjohtajana sekä puoluehallituksen jäsenenä. Myllymäki on Varsinais-Suomen maakuntavaltuuston puheenjohtaja. Hän on ollut myös Varsinais-Suomen maakuntahallituksen toinen varapuheenjohtaja. 

Sokerijuurikasta itsekin viljelevä Myllymäki on kunnallis- ja puoluepolitiikan ohella toiminut myös maatalouspolitiikassa. Myllymäki on johtanut puhetta MTK:n sokerijuurikasvaliokunnassa vuodesta 2003 sekä edustanut suomalaisia juurikkaanviljelijöiden eurooppalaisessa ammattijärjestössä CIBE:ssä. Vuodesta 2001 alkaen Myllymäki on myös kuulunut Euroopan unionin komission neuvoa-antavaan sokeria käsittelevän ryhmään. 

Pekka Myllymäki on lisäksi ollut ehdolla eurovaaleissa vuosina 2004 ja 2009, mutta ei ole tullut valituksi. Hän oli keskustan ehdokkaana kevään 2015 eduskuntavaaleissa. Hän keräsi 3255 ääntä, mikä ei riittänyt valituksi tulemiseen. Myllymäki oli ehdolla myös vuoden 2019 vaaleissa. Tuolloin hän keräsi 2364 ääntä, eikä tullut valituksi eduskuntaan.

Marraskuussa 2014 Vakka-Suomen Sanomien päätoimittaja kertoi Myllymäen painostaneen lehden linjan muuttamiseen vuonna 2013. Oman näkemyksensä mukaan Myllymäki ei painostanut vaan antoi lehdelle lukijapalautetta. Vakka-Suomen Sanomia julkaisee kuntayhtymä, jonka valtuusto myöhemmin paheksui lehteen kohdistuneita painostusyrityksiä.

## Lähteet
Sapporo Dome

**Sapporo Dome** () on Sapporossa Japanissa sijaitseva katettu urheilustadion. Sitä käytetään enimmäkseen baseball- ja jalkapallo-otteluihin. Se toimii baseballseura Hokkaido Nippon Ham Fightersin ja jalkapalloseura Consadole Sapporon kotikenttänä.

Stadion valmistui vuoden 2001 maaliskuussa, ja sen yleisökapasiteetti on 42&nbsp;300 henkilöä. Sen suunnittelusta vastasi japanilainen arkkitehti Hiroshi Hara. Stadion myös isännöi joitakin jalkapallon vuoden 2002 maailmanmestaruuskilpailujen otteluita.

Stadion oli myös vuoden 2007 hiihdon maailmanmestaruuskisojen maastohiihdon ja yhdistetyn sprinttien lähtö ja maali.

Kesäolympialaisten 2020 jalkapallo-otteluita tullaan myös pelaamaan stadionilla.

## Lähteet

## Aiheesta muualla
*Sapporo Domen kotisivu
Jolosjoki

**Jolosjoki** on Kiiminkijoen vesistöalueeseen kuuluva joki Oulun kaupungissa Pohjois-Pohjanmaalla, entisten Ylikiimingin ja Kiimingin kuntien alueella.

## Reitti
Jolosjoen nimetty uoma alkaa Mannilan kylässä olevasta Mannisenjärvestä ja laskee Kiiminkijokeen Tirinkylässä. Joen pituus on noin 27 kilometriä.

## Veden lähteet ja laatu
Valjastamaton Jolosjoki virtaa halki pääosin suoperäisen maaston. Jokeen laskee useita suo-ojia sekä muita pienempiä puroja.

Suoperäisen maaston takia joen vesi on tummaa ja humuspitoista, ja sen rauta- ja fosforipitoisuudet ovat suuria. Tutkimuksissa veden laatu on todettu alajuoksulla välttäväksi ja yläjuoksulla tyydyttäväksi. Joki saa vetensä pääosin Joloksen Mannisenjärvestä. Jolosjärvi laskee Keskimmäisenojan–Väliojan kautta Mannisenjärveen. Myös laajalta Värkkisuon–Säippäsuon suoalueelta alkava Hirvioja laskee Väliojaan.

## Lähteet
Viidakon Ykä

**Viidakon Ykä** (*George of the Jungle*) on 1997 ensi-iltansa saanut yhdysvaltalainen komediaelokuva. Tämä Tarzan-parodia kertoo viidakossa varttuneen Ykän (Brendan Fraser) ja valkoisen naisen, Ursulan (Leslie Mann), rakkaustarinan. Ursulan äiti, josta tulee Ykän anoppi, ei siedä heidän suhdettaan ja tekee kaikkensa, jotta he eroaisivat. Ursulan entinen poikaystävä, huono-onninen ja hieman yksinkertainen Lyle van de Groot uhkaa myös heidän avioliittoaan.

Viidakon Ykä asuu puumajassa fiksun gorillaystävänsä Apinan kanssa ja hänellä on lemmikkinorsu nimeltä Musti. Ykä pitää liaaneissa keinumisesta, mutta kolhii itsensä aina törmäämällä puunrunkoon.

Vuonna 2004 valmistui *[[Viidakon Ykä 2]]*, joka on ensimmäisen elokuvan jatko-osa.

Elokuva perustuu piirrossarjaan *George of the Jungle* (1967), jota ei ole nähty Suomessa.

## Katso myös
Viidakon Ykä (animaatiosarja), (2007).

## Näyttelijät
Robby Krieger

**Robert Alan ”Robby” Krieger** (s. 8. tammikuuta 1946 Los Angeles, Kalifornia, Yhdysvallat) on yhdysvaltalainen rockkitaristi, -lauluntekijä ja -laulaja, joka tunnetaan parhaiten vuosina 1965–1973 toimineen The Doors -yhtyeen kitaristina ja lauluntekijänä.

## Elämä ja ura
Krieger syntyi 8. tammikuuta 1946 Los Angelesissa. Hän on kitaristina itseoppinut. Krieger soitti aluksi flamencokitaraa ja sen jälkeen myös folkia, jazzia ja bluesia. Rockin soittamisesta hän kiinnostui käytyään Chuck Berryn konsertissa, minkä jälkeen hän osti itselleen tunnusmerkiksi muodostuneen Gibson SG -kitaran. Hän opiskeli yliopistossa fysiikkaa ja intialaista musiikkia. Hän jammaili rumpali John Densmoren kanssa ja tapasi meditaatiotunneilla myös Ray Manzarekin. Tämän kautta hän tutustui Jim Morrisoniin, ja nelikko muodosti yhdessä The Doorsin. Yhtyeen ensimmäinen hitti oli Kriegerin kirjoittama ”Light My Fire”. Muita Kriegerin kirjoittamia The Doorsin kappaleita ovat esimerkiksi ”Love Me Two Times”, ”Touch Me” ja ”Love Her Madly”.

Morrisonin kuoltua 1971 yhtye julkaisi triona kaksi albumia, joilla Krieger jakoi lauluosuudet kosketinsoittaja Manzarekin kanssa. The Doorsin hajottua kahden vuoden kuluttua Krieger perusti rumpali Densmoren kanssa The Butts Band -yhtyeen, jonka ainoaksi jäänyt yhtyeen nimeä kantanut albumi ilmestyi vuonna 1974. 1970- ja 1980-luvuilla hän levytti joitakin albumeja The Robby Krieger Bandissä. Krieger on myös soittanut kitaraa joissakin Blue Öyster Cultin kappaleissa. 

2000-luvulla Krieger esiintyi Manzarekin kanssa nimellä *The 21st Century Doors*, vuodesta 2005 lähtien nimellä *Riders on the Storm* ja myöhemmin nimellä *[[Manzarek–Krieger]]*.

*[[Rolling Stone]]n* kaikkien aikojen sadan parhaan kitaristin listalla Krieger on sijoittunut 91. sijalle.

Krieger on kirjoittanut Doors-ajastaan muistelmat *Set the Night on Fire: Elämää, kuolemaa ja kitaransoittoa The Doorsissa* (Like, 2022).

## Diskografia
### Soolo
**[[Robbie Krieger & Friends]]* (1977)
**Versions* (1982)
**Robby Krieger* (1985)
**No Habla* (1989)
**Door Jams* (1989)
**Cinematix* (2000)
**Singularity* (2010)

## Lähteet

## Aiheesta muualla
Kiiminkijoen vesistöalue

**Kiiminkijoen vesistöalue** (vesistöaluetunnus 60) on Suomen päävesistöalue, jonka laskujoki Kiiminkijoki laskee Perämereen. Se sijaitsee Pohjois-Pohjanmaalla Utajärven, Pudasjärven, Puolangan ja entisten Haukiputaan, Kiimingin ja Ylikiimingin kuntien alueella. Vesistöalueen pääjoet ovat Kiiminkijoki sekä sen suurin sivujoki Nuorittajoki.
## Yleistä
### Vesistön sijainti
Kiiminkijoen valuma-alueen pinta-ala on 3&nbsp;813,55 neliökilometriä ja järvisyys on 2,97&nbsp;%. Joen pääuoman pituus on noin 150 kilometriä. Nuorittanjoen valuma-alueen pinta-ala on 1&nbsp;136&nbsp;km² ja järvisyys 2,2 %. Muut Kiiminkijoen huomattavat sivujoet ovat Tilanjoki-Pirttijoki, Jolosjoki ja Vepsänjoki. Kiiminkijoen valuma-alueen pinta-alasta noin 60 % on suota.
### Vesistöalueen jakovaiheita
Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
* Kiiminkijoen alaosan alue (60.01)
:* Ylikiimingin alue (60.02)
::* Nuorittajoen alaosan alue (60.06)
:::* Nuorittajoen yläosan valuma-alue (60.07)
::* Kiiminkijoen keskiosan alue (60.03)
:::* Juorkunan alue (60.04)
::::* Pirttijoen valuma-alue (60.08)
::::* Puolankajärven valuma-alue (60.05)
::::* Kuorejoen valuma-alue (60.09)

Vesistöalueen suurimmat järvet ovat joen keski- ja latva-alueilla sijaitsevat Kalhamajärvi, Iso Olvasjärvi, Vihajärvi sekä Auhojärvi. Virtaamien vaihtelut ovat suuria vähäjärvisyyden vuoksi.

Kiiminkijoen vesistöalue on nykyään suojeltu koskiensuojelulailla. Kiiminkijoki kuuluu Project Aqua -ohjelmaan, jonka tavoitteena on säilyttää vesistöt jatkuvan tieteellisen tutkimustyön kohteina. Kansainvälisestikin harvinaisena Kiiminkijoki on kokonaisuudessaan sisällytetty Natura 2000 -ohjelmaan.

## Katso myös
* Luettelo Suomen vesistöistä

## Lähteet

## Aiheesta muualla

* Vesistöennusteet: Kiiminkijoen vesistö, vesi.fi
* Ymparisto.fi — Kiiminkijoen vesistöalue
Olave Baden-Powell

**Olave St Clair Baden-Powell** (o.s. Soames) (22. helmikuuta 1889 Chesterfield, Englanti – 25. kesäkuuta 1977) oli tyttöjen partiotoiminnan ylijohtaja ja partioliikkeen perustajan, Robert Baden-Powellin, vaimo. 

Olave Baden-Powellista tuli vuonna 1930 partiotyttöjen ylijohtaja, *”World Chief Guide”*. Hän vieraili Suomessa vuonna 1960.

## Lähteet
* Olave Baden Powell — The World Chief Guide. 
* Olave Baden-Powellin omaelämäkerta: tyttöjen partiotoiminnasta. 

## Aiheesta muualla

* Olave Baden-Powell Partiowikissä.
Anjalan kirkko

**Anjalan kirkko** on puukirkko Kouvolassa entisen Anjalan kunnan kirkonkylässä. Se kuuluu luterilaisen Kouvolan seurakuntayhtymän Anjalankosken seurakunnan tiloihin. Kirkko on rakennettu 1755–1756.

## Historia

Anjalan kirkko korvasi vuonna 1693 rakennetun kirkon, joka oli rappeutunut. Puinen kirkko on muodoltaan ristikirkko, jonka kaikki seinät suippenevat sisälle päin. Kirkossa on 450 istumapaikkaa.

Kirkko vaurioitui pahoin ja kellotapuli tuhottiin kokonaan venäläisten hyökkäyksessä vuonna 1790. Hyökkäyksen jälkeen korjatut kirkon sisäosat saivat uusklassisen ilmeen. Uuden alttaritaulun *Jeesus Getsemanessa* on 1796 maalannut hovimaalari Carl Gustaf Ecksten Tukholmasta. Uusi kellotapuli, järjestyksessään kolmas, valmistui vuonna 1796. Kellotapulissa sijaitsevat kirkon kaksi kelloa.

Kirkkoa kutsuttiin alkuaikoina Sofian kirkoksi Ruotsin prinsessan Sofia Albertinan mukaan. Kuninkaanportti on Ruotsin kuninkaan henkilökohtainen lahja Anjalan seurakunnalle.

Kirkon kattokruunut on saatu lahjoituksina 1900-luvun alussa. Ensimmäiset urut kirkkoon hankittiin vuonna 1915. 9-äänikertaiset urut vaihdettiin uusiin 15-äänikertaisiin vuonna 1977.

Kirkko on kunnostettu vuosina 1967 ja 2005. Vuoden 1967 kunnostuksessa sisäseinät paneloitiin sekä lattia ja penkit uusittiin. Vuoden 2005 korjaus oli suurempi. Kirkko liitettiin vesi- ja viemäriverkostoon ja tämän myötä pääsisäänkäynnin yhteyteen rakennettiin wc-tilat. Kirkon sähköverkosto, -laitteisto ja -johdot uusittiin. Lisäksi kirkon paloturvallisuutta parannettiin ja kirkko maalattiin sekä sisä- että ulkopuolelta. Kirkon 250-vuotisjuhla pidettiin vuonna 2006.

## Lähteet
* 
*  Kouvolan sanomien artikkeli 2.7.2002
*  Kouvolan sanomien artikkeli 15.11.2005

## Aiheesta muualla

*
*
Veroton myynti

**Veroton myynti** () tarkoittaa kauppaa, jossa muutoin vähittäismyynnin yhteydessä kerättävää veroa ei tarvitse maksaa. Suomessa verottomassa myynnissä jää pois arvonlisävero. Verottomia myymälöitä on esimerkiksi lentokentillä ja laivoilla. Myös muut liikkeet voivat myydä EU:n ulkopuolelta tuleville matkailijoille verottomasti tiettyjen ehtojen täyttyessä. Tällöin arvonlisävero palautetaan EU:n alueelta poistuessa tai sen jälkeen.

Euroopan unionin sisällä ei ole ollut verotonta myyntiä 3. heinäkuuta 1999 alkaen. Ahvenanmaa kuuluu Euroopan unioniin mutta ei sen verounioniin, mikä tarkoittaa sitä, että Ahvenanmaan kautta kulkevilla laivoilla voidaan jatkaa verotonta myyntiä. Laivojen tax-free-myymälöissä myydään lähinnä alkoholituotteita, hajuvesiä, juomia, makeisia sekä leluja. Ahvenanmaalta tapahtuva postimyynti oli verotonta korkeintaan 22 euron arvoisten lähetyksien osalta 1.7.2021 voimaan tulleeseen arvonlisäverolakimuutokseen asti.

## Lähteet

## Aiheesta muualla
*Verohallituksen tiedote verottomasta myynnistä Suomessa vieraileville matkailijoille
*Verohallituksen ohje myyjälle
Benedictus I

**Benedictus I** (k. 30. heinäkuuta 579) oli paavi 2. kesäkuuta 575 – 30. heinäkuuta 579, eli hän hallitsi yli neljä vuotta. Hänen syntymäkaupunkiaan tai -vuottaan ei tiedetä. Kuolinpaikka oli Rooma. Benedictuksen aikana Roomaa koettelivat langobardien hyökkäykset ja nälänhätä.

## Lähteet
*

### Viitteet
Otto von Brandenstein

**Otto von Brandenstein** (21. lokakuuta 1865 Hohenstein, Friedland, Mecklenburg-Schwerin – 8. toukokuuta 1945 Grambow, Goldberg, Saksa) oli saksalainen vapaaherra ja kenraali, joka komensi everstinä Suomen sisällissotaan osallistunutta saksalaista osasto Brandensteinia. Tallinnasta lähtenyt 3&nbsp;000 miehen vahvuinen osasto teki 7. huhtikuuta 1918 maihinnousun Loviisaan ja eteni sieltä 20. huhtikuuta mennessä Lahteen ottaen useasti yhteen suomalaisten punakaartilaisten kanssa.

Brandenstein aloitti upseerinuransa mecklenburgilaisessa rakuunarykmentissä vuonna 1885 ja yleni vuoteen 1913 mennessä everstiluutnantiksi. Hän toimi ensimmäisen maailmansodan alussa Ranskan rintamalla everstiluutnanttina 5. armeijan 4. ratsuväkierikoisjoukon (*Höheres Kavallerie-Kommando Nr. 4*) komentajan, kenraaliluutnantti Gustav von Hollenin esikuntapäällikkönä. Joulukuussa 1914 hänet siirrettiin VII armeijakunnan esikuntapäälliköksi. Huhtikuusta 1915 alkaen Brandenstein toimi kolmen vuoden ajan useiden rakuunarykmenttien sekä ratsuväki- ja jalkaväkiprikaatien ja -rykmenttien komentajana. Hän sai elokuussa 1915 ylennyksen everstiksi. Huhtikuussa 1918 Brandensteinin komentama kolmas ratsuväkiprikaati muutettiin osasto Brandensteiniksi, joka sai määräyksen tehdä maihinnousun Suomen etelärannikolle ja pyrkiä katkaisemaan Suomen punaisille tärkeä Riihimäki–Pietari-rata Helsingin ja Viipurin välillä. Osasto Brandenstein alistettiin myöhemmin Rüdiger von der Goltzin komentamalle Saksan Itämeren-divisioonalle.

Brandenstein sai ansioistaan Suomen sisällissodassa Saksan korkeimman sotilaskunniamerkin Pour le Mériten 15. toukokuuta 1918. Vetäytyessään palveluksesta lokakuussa 1918 hän sai kenraalimajurin arvon. Hän sai vielä reservissä ylennyksen kenraaliluutnantiksi Tannenbergin taistelun 25-vuotispäivänä elokuussa 1939. Venäläiset surmasivat hänet toisen maailmansodan aikana toukokuussa 1945.

## Lähteet
Sverre Årnes

**Sverre Årnes** (s. 1949) on norjalainen kirjailija. Hänen tuotantoonsa kuuluu muun muassa 16-osainen *Vaterlandsjenta*-kirjasarja. Yhteensä hän on kirjoittanut yli sata romaania, tuhansia novelleja ja useita sarjakuvia. Lisäksi hän on käsikirjoittanut ja ohjannut palkittuja lyhytelokuvia.
Lizzie McGuire

**Lizzie McGuire** on yhdysvaltalainen televisiosarja, joka kertoo yläasteikäisen tytön tavallisesta arjesta ja tapahtumista. Sarjaa esitettiin kahden tuotantokauden verran Yhdysvalloissa Disney Channelilla 12. tammikuuta 2001 &ndash; 14. helmikuuta 2004. Sarjan on luonut Terri Minsky, joka toimi myös sarjan showrunnerina.

## Keskeisimmät hahmot

**Elizabeth Brooke "Lizzie" McGuire** (Hilary Duff)
Lizzie on tavallinen seitsemäsluokkalainen koulutyttö (toisella tuotantokaudella kahdeksasluokkalainen), joka ei ole älykkö eikä koulun suosituinkaan, mutta myös kömpelö. Lizzie siis kohtaa kaikki tavallisen koululaisen ongelmat: kiusaamiset ja oman kasvamisen ongelmat. Mutta onneksi Lizziellä on kaksi hyvää ystävää Miranda ja Gordo, joilta hän saa vertaistukea.

**Miranda Isabella Sanchez** (Lalaine Ann Vergara-Paras)
Miranda on toinen Lizzien parhaista kavereista ja kolmikon kapinallinen. Miranda ei ole sarjassa enää kuudessa viimeisessä jaksossa, eikä sarjasta tehdyssä elokuvassa.

**David Zephyr "Gordo" Gordon** (Adam Lamberg)
Gordo on ollut Lizzien parhaita ystäviä aivan syntymästä lähtien. Hän on ihastunut Lizzieen ja erittäin hyvä koulussa. Gordolta irtoaakin hyviä neuvoja ja sarkastisia huomautuksia Lizzielle.

**Matthew "Matt" McGuire** (Jake Thomas)
Matt on Lizzien pikkuveli, joka tuhoaa usein jotain. Hänellä on paras ystävä nimeltään Lanny, joka ei koskaan puhu mitään. Jokaisessa jaksossa Matt keksii uusia kepposia, joka saa usein Lizzien ärtymään.

**Joanne "Jo" McGuire** (Hallie Todd)
Jo on Lizzien äiti, joka yrittää parhaansa mukaan tehdä tyttärensä elämästä paremman, mutta useimmiten tulos on Lizzielle aivan päinvastainen ja nolo.

**Samuel "Sam" McGuire** (Robert Carradine)
Sam on Lizzien isä, joka hauskuuttaa muita ja näin yrittää kohentaa yleistä mielialaa.

**Piirros-Lizzie** (äänenä Hilary Duff)
Päähahmo Lizzien ajatukset katsojille paljastava piirroshahmo.

## Oheistuotteet

Lizzie McGuiresta on tehty monia oheistuotteita, kuten televisiosarjan lisäksi lukuisia kirjoja ja elokuva *[[Lizzie McGuire: Popstar|The Lizzie McGuire Movie]]*. Yhdysvalloissa on julkaistu sarjan jaksoja romaanimuodossa, Neiti Etsivä -tyylisiä salapoliisitarinoita (*Lizzie McGuire Mysteries*) ja TOKYOPOP:in julkaisemia manga-tyylisiä sarjakuvia. Lizziestä on myös tehty nukke vuonna 2002.

Yhdysvalloissa ja joissakin muissa maissa on julkaistu teemojen mukaan valittuja jaksoja DVD:llä sekä kaikki jaksot boksina.
Neuvostoliiton jalkapallomaajoukkue

**Neuvostoliiton jalkapallomaajoukkue** edusti Neuvostoliittoa kansainvälisissä jalkapallon maajoukkuekilpailuissa. 

Historiansa aikana Neuvostoliitto selviytyi seitsemän kertaa sekä maailman- että Euroopan mestaruuskilpailuhin. Joukkue voitti EM-kultaa historian ensimmäisissä EM-kisoissa Ranskassa 1960. Olympialaisista se saavutti kaksi kultaa (1956 ja 1988) ja kolme pronssia (1972, 1976 ja 1980). MM-kisoissa sen parhaimmaksi sijoitukseksi jäi neljäs sija 1966 Englannin kisoissa.

## Arvokisat
### Maailmanmestaruuskilpailut
*1930—1954 – *Ei osallistunut*
*1958 – Puolivälierät
*1962 – Puolivälierät
*1966 – 4. sija
*1970 – Puolivälierät
*1974 – *Diskvalifoitiin* 
*1978 – *Ei selviytynyt kisoihin*
*1982 – 2. kierros
*1986 – 2. kierros
*1990 – 1. kierros

### Euroopan mestaruuskilpailut
*1960 – ***Mestari***
*1964 – **Hopeaa**
*1968 – 4. sija
*1972 – **Hopeaa**
*1976 – Puolivälierät
*1980 – *Ei selviytynyt kisoihin*
*1984 – *Ei selviytynyt kisoihin*
*1988 – **Hopeaa**
*1992 – 1. kierros (Itsenäisten valtioiden yhteisö)

## Pelaajia

* Igor Belanov
* Oleg Blohin
* Vsevolod Bobrov
* Leonid Burjak
* Rinat Dasajev
* Revaz Dzodzuašvili
* Mihail Fomenko
* Juri Gavrilov
* Valentin Ivanov
* Lev Jašin
* Gennadi Litovtšenko
* Mihail Meshi
* Aleksei Mihailitšenko
* Igor Netto
* Viktor Ponedelnik
* Oleg Protasov
* Jevgeni Rudakov
* Eduard Streltsov
* Tengiz Sulakvelidze
* Igor Tšislenko
* Aleksandr Zavarov

## Aiheesta muualla

* Ottelutilastoja (RSSSF)
* Pelaajatilatoja (RSSSF)
Justo Villar

**Justo Wilmar Villar** (s. 30. kesäkuuta 1977 Cerrito, Paraguay) on paraguaylainen jalkapallomaalivahti, joka on edustanut seuratasolla muun muassa espanjalaista Real Valladolidia.

Villar on pelannut Paraguayn maajoukkueessa arvokisoissa muun muassa vuonna 1997 nuorten MM-kilpailuissa sekä vuonna 2006 Saksan MM-kisoissa, joissa hän loukkaantui jo ensimmäisessä ottelussa Englantia vastaan heti alkuminuuteilla. Hän on pelannut 120 maaottelua, mikä on kaikista paraguaylaispelaajista toiseksi eniten.

## Lähteet
Thorstein Bergman

**Thorstein Bergman** (23. elokuuta 1942 Härnösand, Ruotsi – 26. toukokuuta 2022) oli ruotsalainen laulaja ja säveltäjä. Hänet tunnetaan parhaiten Dan Anderssonin ja Nils Ferlinin runojen tulkitsijana, joihin hän on usein tehnyt melodian. Hän on levyttänyt omia tulkintojaan myös Emil Hagströmin, Helmer Grundströmin och Birger Normanin lauluista.

Bergman levytti ruotsinnoksia yhdysvaltalaisista kantrisävelmistä sekä omia tekstejään ja sävellyksiään. Eräs hänen ensimmäisistä levytyksistään oli ruotsinkielinen versio Buffy Sainte-Marien kappaleesta "Universal Soldier". Tunnetuin Bergmanin omista kappaleista on "Om du nånsin kommer fram till Samarkand", jonka Cumulus on levyttänyt suomeksi.

Suomeksi Bergmanin sävelmiä löytyy Hectorin levyltä *[[Ruusuportti]]* ja Esa Niemitalon albumilta ''Laulelmia suomalaismetsistä''.

## Diskografia
;Albumi
*1966 - *Have you ever been lonely*
*1967 - *Helgdagskväll i timmerkojan*  - Dan Anderssonin runoja
*1968 - *Fragment*
*1970 - *Latinamerika - spel om en verklighet*
*1970 - *Diktaren och människan*  - Dan Anderssonin runoja
*1971 - *Thorstein Bergman*  - kokoelma vuosilta 1965-68
*1971 - *Att lyssna på varandra - Att leva med naturen*
*1971 - *Visor i Tidlösa* - Emil Hagströmin runoja
*1972 - *En skål i bröder*  - Nils Ferlinin runoja
*1972 - *Föreställning!*
*1975 - *En kabaret, en show, ett tivoli*  - Nils Ferlinin runoja
*1976 - *Folk som har sånger kan inte dö*
*1977 - *Tonsättning: Thorstein Bergman*
*1978 - *...högst av allt hör jag kärlekens sång*  - Dan Anderssonin runoja
*1983 - *...oss till glädje*  - Emil Hagströmin runoja
*1984 - *Thorstein Bergman sjunger Georges Brassens*
*1984 - *Svarta motiv*
*1988 - *Dan Andersson - Thorstein Bergman* - Dan Anderssonin runoja
*1994 - *För mina tänkta vänner* 
*1994 - *Trärikets sånger*
*2003 - *...står kvar*
*2004 - *Diamanter*  - kokoelma vuosilta 1965-1994
*2012 - *5 CD Original Album Serien* - CD-boksi, jossa viisi alkuperäistä albumia (*Have You Ever Been Lonely?, Helgdagskväll i timmerkojan, Fragment, Sjunger Georges Brassens,  För Mina Tänkta Vänner*)

## Lähteet
Felix V

**Felix V** (aiemmin Savoijin herttua **Amadeus VIII**;  1383–1451) oli vastapaavina lähes kymmenen vuotta 1439–1449. 

Baselin konsiili julisti paavi Eugenius IV:n syrjäytetyksi ja halusi vastapaaviksi varakkaan ja vaikutusvaltaisen aatelismiehen. Valinta osui Savoijin herttuaan, joka oli hallinnut alamaisiaan tasapuolisesti ja lempeästi ja osoittanut kiinnostusta kirkon asioihin. Keisari Sigismund Luxemburgilainen oli osoittanut tyytyväisyyttään Amadeukseen korottamalla tämän kreivistä herttuaksi vuonna 1416. Vaimonsa Maria Burgundialaisen kuoltua herttua Amadeus päätti keskittyä rukoukseen ja mietiskelyyn, mutta ei kuitenkaan kokonaan jättänyt alueidensa hallintoa. Hän nimitti poikansa Ludwigin herttuakunnan valtionhoitajaksi ja vetäytyi Ripailleen Genevejärven rannalle. Siellä hän vietti luostarimaista elämää yhdessä viiden ritarin kanssa. Tämän Pyhän Mauriuksen ritarikunnan säännöt Amadeus laati itse.

Vastapaavina Felix V ei kuitenkaan onnistunut saamaan kannatusta Savoijin ja Sveitsin ulkopuolelta. Hän luopui paavin tittelin tavoittelusta vuonna 1449, tunnusti Nikolaus V:n paaviksi ja sai lohdutukseksi kardinaalin aseman.

## Lähteet
Jyväskylän normaalikoulu

**Jyväskylän normaalikoulu** eli Norssi on Jyväskylän yliopiston yhteydessä toimiva  harjoittelukoulu. Vuosiluokkien 1–6 perusopetus ja esiopetus toteutetaan kampuksella uudessa K-rakennuksessa (Pitkäkatu 8), vuosiluokat 7–9 sekä lukio puolestaan sijoittuvat Kampuksen viereen Yliopistonkadun ja Voionmaankadun taitteeseen. Normaalikoulussa opiskelee hieman yli 1000 oppilasta, joista 550 yläasteen ja lukion puolella. Opettajia ja opetusta avustavaan henkilökuntaan kuuluvia koulussa työskentelee lähes sata. Vuonna 2015 Jyväskylän normaalikoulu täytti 100 vuotta.

Koulun painopistealueina ovat liikunnan sekä matemaattis-luonnontieteellisten aineiden opiskelu.

## Historiaa
Jyväskylään perustettiin vuonna 1863 Suomen ensimmäinen kansakoulunopettajaseminaari. Uno Cygnaeus, suomalaisen kansakoulun ja opettajankoulutuksen kehittäjä ja seminaarin rehtori, perusti seminaarin yhteyteen Jyväskylän ensimmäisen varsinaisen kansakoulun, jossa opettajakokelaat saivat harjoitella opettamista. Normaalikoulun ala-aste toimii edelleen alkuperäisessä tehtävässään eli opetusharjoittelupaikkana, samoin kuin yläaste–lukio, joka on entisen normaalilyseon jatkaja.

Koulu on kehittynyt normaalikouluksi lukuisten vaiheiden kautta. Kansakoulu on kantanut nimiä Jyväskylän seminaarin Mallikoulu (1866–1900), Harjoituskoulu (1900–1960), Jyväskylän kasvatusopillisen korkeakoulun kansakoulu (1960–1968) ja Jyväskylän yliopiston Opettajanvalmistuslaitoksen Harjoituskoulu (1968–1973). Oppikoulu puolestaan tunnettiin nimillä: Jyväskylän Suomalainen Yhteiskoulu (1915–1919), Jyväskylän Koeyhteiskoulu 1919–1922
Jyväskylän Koeyhteislyseo (1922–1928), Jyväskylän Yhteislyseo (1928–1952), Jyväskylän Yhteislyseo (1952–1955) ja Jyväskylän normaalilyseo (1955–1973).

Koulu-uudistuksen jälkeen (syntyi peruskoulu ja lukio) Harjoituskoulu ja Normaalilyseo yhdistyivät vuonna 1973 yhteiseksi Jyväskylän yliopistoon kuuluvaksi valtion harjoittelukouluksi, joka on kantanut nimiä Jyväskylän harjoittelukoulu (1973–1976) ja viimeisempänä Jyväskylän normaalikoulu (1976–).

## Ohjattu harjoittelu
Normaalikoulussa harjoittelee vuosittain lähes tuhat opettajaksi koulutettavaa opiskelijaa. Opetusharjoittelua suorittavat niin luokanopettajaksi opiskelevat (harjoittelu pääasiassa alaluokilla) kuin eri aineiden/aineyhdistelmien opiskelijat (harjoittelu pääasiassa yläluokilla ja lukio-opetuksessa).

## Aiheesta muualla
*Jyväskylän normaalikoulun kotisivut
Keiji Tamada

**Keiji Tamada** (, s. 11. huhtikuuta 1980) on japanilainen jalkapalloilija, joka pelaa Japanin J. Leaguessa Nagoya Grampus Eightissä. Pelipaikaltaan hän on hyökkääjä.

Tamada aloitti uransa vuonna 1999 J. Leaguen 1. liigassa pelanneessa Kashiwa Reysolissa. Hän pelasi ensimmäisen ottelunsa 13. maaliskuuta 1999 Avispa FUKUOKAa vastaan ja teki ensimmäisen maalinsa 31. elokuuta 2002 Consadole Sapporoa vastaan. Vuonna 2006 Tamada siirtyi Nagoya Grampus Eightiin.

Tamada pelasi ensimmäisen ottelunsa Japanin jalkapallomaajoukkueessa maaliskuussa 2004 Singaporea vastaan. Hän on pelannut maajoukkueessa Aasian mestaruuskilpailuissa 2004 ja Maanosaliittojen Cupissa 2005. Saksan MM-kisoissa 2006 hän pelasi kahdessa ottelussa, joista toisessa avauskokoonpanossa.

## Tilastot

## Lähteet

## Aiheesta muualla
* Nagoya Gramp Eightin kotisivut  
* National Football Teams
* Japan National Football Team Database
Hootenanny Singers

**Hootenanny Singers** oli pääasiassa 1960-luvulla toiminut suosittu ruotsalainen folk-yhtye. Yksi yhtyeen jäsenistä oli myöhemmin Abbassa vaikuttanut Björn Ulvaeus. Myös toinen Abban jäsen Benny Andersson oli mukana muutamassa levytyksessä.

Yhtye perustettiin 1961 Västervikissä nimellä West Bay Singers. Alkuperäiskokoonpanossa olivat Ulvaeuksen lisäksi mukana Hansi Schwarz, Johan Karlberg ja Tony Roth. Yhtyeen esiinnyttyä Ruotsin radion ohjelmassa, jossa etsittiin uusia kykyjä, levytuottaja Stig Anderson kiinnostui yhtyeen musiikista. Nimi muutettiin Hootenanny Singersiksi ja yhtye sai levytyssopimuksen.

Ensimmäinen single oli Dan Anderssonin runoon sävelletty kappale ”Jag väntar vid min mila”. Hootenanny Singers esitti paljon nimenomaan ruotsalaista alkuperää olevia lauluja. Melko paljon levytettiin myös käännöksiä ulkomaalaisista lauluista, mutta vain harvoin yhtye lauloi englanniksi. Björn Ulvaeus tosin sävelsi yhtyeelle muutamia englanninkielisiä pop-kappaleita, kuten "No Time", "Baby Those Are The Rules" ja "Mrs O'Grady", mutta yhtyeen painopiste oli kuitenkin aina ruotsinkielisessä folk-materiaalissa. Erään tunnetuimmista levytyksistään, ”Gabriellen” (versio neuvostoliittolaisesta rauhanlaulusta ”Saahan aurinko olla”(myös Olkoon aurinko aina)), yhtye levytti myös suomen kielellä. Yhtyeen ruotsinkielisistä sanoituksista vastasi melko usein Stig Anderson (toisinaan nimellä Stig Rossner). 

Hootenanny Singers oli 1960-luvulla erittäin suosittu Ruotsissa. Yhtyeen suosio laski folkmusiikin mentyä pois muodista. Ulvaeus liittyi vuonna 1968 Hep Stars -yhtyeeseen erotetun Janne Friskin tilalle tämän menetettyä kiinnostuksensa viihteellisempään linjaan ja lopulta yhtyeen toimintaan. Ulvaeus sävelsi Benny Anderssonin kanssa Hep Starsille, ja he päättivät jatkaa yhteistyötä erottuaan yhtyeestä. Tämä yhteistyö johti Abba-kokoonpanoon.

Hootenanny Singers hajosi vuonna 1974. Paluuta yritettiin 1979, jolloin mukana olivat alkuperäisjäsenistä Schwarz ja Roth, uusina jäseninä Martin Arnoldi ja Eoin Clancy. Uudelta kokoonpanolta ilmestyi kaksi albumia, mutta menestys ei noussut lähellekään alkuperäisen Hootenanny Singersin 1960-luvun kultaisia vuosia.

## Lähteet
Esa Niemitalo

**Esa Niemitalo** (s. 2. syyskuuta 1945 Lapua) on Ruotsissa pitkään asunut suomalainen laulaja. Hän on tehnyt paljon yhteistyötä Aappo I. Piipon kanssa. Ruotsissa asuessaan hän toimi maakäräjäkunnanvaltuutettuna. Niemitalon nykyinen asuinpaikka on Muurame Keski-Suomessa.

## Ura
Kansakoulun jälkeen Esa Niemitalo elätti itsensä metsurina ja metallityömiehenä. Hänen laulajanuransa käynnistyi hieman erikoisella tavalla hänen jouduttuaan 18-vuotiaana lähes vuodeksi parantolahoitoon tuberkuloosin vuoksi. Parantolassa hän tapasi laulavan ja kitaraa soittavan Heikki Reimanin – sanoittaja ja säveltäjä Raul Reimanin isän –, joka innosti hänet musiikkiopintoihin ja josta tuli hänen elinikäinen ystävänsä. Parannuttuaan tuberkuloosista Niemitalo pääsi Scandia-levy-yhtiön koelauluun ja tuottaja Jaakko Salo ryhtyi etsimään hänelle sopivaa levytysmateriaalia. Kesäkuussa 1966 Niemitalo levytti ensisinglensä *Lähdettiinpä ruunalla Helsinkiin / Tumman orren alla.* Vuonna 1967 hänen levytyksensä ja keikkailunsa hiipuivat, kun hän suoritti asevelvollisuutensa yleten reservin vänrikiksi.

Hiljaisen työtilanteen vuoksi Niemitalo muutti perheineen Ruotsiin 1970-luvun alussa. Päivätyönsä ohella hän teki laulukeikkoja ja vuonna 1973 hän julkaisi omakustanteisen EP-levyn *Alla Slussenin siltojen*, jonka laulutekstit olivat Tukholmassa asuneen kirjailija Aappo I. Piipon kynästä. Jatkossa Piippo sanoitti kaikki Niemitalon levyt. Vuonna 1975 ilmestyi Niemitalon ensimmäinen albumi *Elämän korttipeli*, josta tuli menestys niin ruotsinsuomalaisten keskuudessa kuin Suomessakin. Tämän ansiosta hän saattoi jättää siihenastisen päivätyönsä telakalla ja vuonna 1976 hän perusti oman automaalaamon. Niemitalo palasi Suomeen 1980-luvun alussa ja kotiutui Jyväskylän seudulle. Tässä vaiheessa myös teatteri tuli vahvasti hänen elämäänsä.

Niemitalo on levyttänyt kantrityylisiä laulelmia, joiden tekstit kertovat elämästä vieraassa maassa ja maalaispojan tunteista suuressa kaupungissa. Hän on myös levyttänyt albumillisen Dan Anderssonin runoihin sävellettyjä lauluja. Niemitalon lauluääni muistuttaa Tapio Rautavaaraa, ja hän onkin esiintynyt Rautavaaran elämästä kertovassa näytelmässä *Reissumies* esittäen Rautavaaraa itseään. Poikavuosista asti ihailemansa Rautavaaran Niemitalo ehti tavata kahdesti tämän eläessä. Hän näytteli pääroolin Veikko Lavin elämästä kertovassa näytelmässä *Isänmaan Toivo*, joka esitettiin Kotkan kaupunginteatterissa vuonna 1983. Toistaiseksi viimeisen albuminsa Niemitalo julkaisi vuonna 2022.

## Diskografia
* *Lähdettiinpä ruunalla Helsinkiin / Tumman orren alla* (1966, Scandia KS 653)
* *Lippalakki / Vanha laulaja* (1966, Scandia KS 673)
* *Tanssit Harjulassa / Saviset saappaat* (1967, Scandia KS 732)
* 
* 
* 
* 
* 
* 
* 
* 
* 
*

## Lähteet
* 
### Viitteet

## Aiheesta muualla
* Esa Niemitalon kotisivut
*
Suomenselän Sanomat

**Suomenselän Sanomat** *(SSS)* on Suomenselän alueella Virroilla ilmestyvä paikallislehti, jonka levikkialueeseen kuuluvat myös Ähtäri, Lehtimäki ja Soini. Lehti ilmestyy nykyään kerran viikossa, torstaisin.

Kustantaja Suomenselän Sanomat Oy julkaisee myös toista paikallislehteä, *[[Ähtärinjärven Uutisnuotta]]a*, joka kattaa SSS:n kanssa täysin saman levikkialueen Virtaita lukuun ottamatta. Näin Suomenselän Sanomat on muotoutunut lähinnä Virtain paikallislehdeksi etenkin, kun otetaan vielä huomioon se, että *[[Viiskunta]]* ja ilmaisjakelulehti *[[Ykköset]]* kilpailevat samoista markkinoista.

Lehden perusti nimismies A. O. Sario vuonna 1921 nimellä *Virtain Sanomat*. Vuonna 1925 perustettiin Kunnallisten Sanomain Oy, joka alkoi kustantaa lehteä nimellä *Virtain, Ähtärin ja Pihlajaveden Sanomat*, päätoimittajana edelleen A. O. Sario, jolla oli 33&nbsp;% yhtiön osakkeista. Lehden nimeksi vaihtui vuonna 1927 *Virtain, Ähtärin, Alavuden ja Kuortaneen Sanomat*. Vuonna 1929 nimeen vaihtui Kuortaneen tilalle Töysä ja vuonna 1962 lehden nimeksi vaihdettiin *Suomenselän Sanomat*. Kunnallisten Sanomain Oy:n toiminta lakkasi 1977, kun lehteä alkoi kustantaa Suomenselän Sanomat Oy. 

Lehden toimitussihteerinä toimi ensi vuosikymmeninä Heikki Korhonen. Lehden toimitus sijaitsi tällöin nimismiehen talossa osoitteessa Virtaintie 17, joka tunnetaan Virtain Majana. 

## Lähteet
Teruyuki Moniwa

**Teruyuki Moniwa** () (s. 8. syyskuuta 1981) on japanilainen jalkapalloilija, joka on edustanut pitkään FC Tokyota ja Cerezo Osakaa. Ennen sitä hän pelasi 2. divisioonassa Bellmare Hiratsuka -joukkueessa ja oli yksi joukkueen parhaista puolustajista, mutta joukkue myi hänet rahapulan takia FC Tokyoon.

Moniwa oli osa Japanin olympiajoukkuetta vuonna 2004, joka putosi ensimmäisellä kierroksella sijoittuen neljänneksi B-lohkossa. Makoto Tanakan loukkaantumisen jälkeen hänet kutsuttiin maajoukkueeseen Saksan MM-kisoihin 2006, joissa hän pääsi kentälle vain vaihtopelaajana yhden ottelun lopulla.

## Tilastot

## Lähteet

## Aiheesta muualla
*National Football Teams
*Japan National Football Team Database
Ikneumoni

**Ikneumoni** eli **egyptinmungo** (*Herpestes ichneumon*) on laajalle levinnyt mangustilaji, joka on tunnettu myös nimillä **faaraorotta** ja **egyptinmangusti**. Sen nimi tulee kreikan "jäljittäjää" tarkoittavasta sanasta, sillä niitä käytettiin muinaisessa Egyptissä jäljittämään tuhoeläimiä asumuksissa.

## Koko ja ulkonäkö
Ikneumoni on kissaa vähän isompi, ja sen notkea ruumis tuo mieleen näätäeläimet. Aikuinen painaa noin 3,5 kiloa ja on häntineen noin metrin mittainen. Sen turkki on yleisväriltään kiiltävän harmaa, mutta hännän kärki on musta.

## Levinneisyys
Ikneumoni elää Etelä-Espanjan metsissä, Portugalissa, Lähi-idässä ja suuressa osassa Afrikkaa lukuun ottamatta Saharaa, Afrikan sarvea, Keski- ja Lounais-Afrikan metsäalueita ja eteläisen Afrikan sisämaata. Lajia on aiemmin istutettu Madagaskarille, josta se on kuitenkin mahdollisesti jo hävinnyt. Myös Espanjan ja Portugalin populaatioiden arvellaan olevan istutettuja. Laji jaetaan levinneisyysalueellaan yhteentoista eri alalajiin.

## Elintavat
Ikneumoni on yksineläjä, joka liikkuu lähinnä päivisin.

## Lähteet

## Aiheesta muualla
*Laji.fi: Egyptinmungo (''Herpestes ichneumon'')
*ITIS: Herpestes ichneumon 
*Animal Diversity Web 
*Pherobase: Semiochemicals of Herpestes ichneumon, the Egyptian mongoose
Vitalianus

**Vitalianus** (n. 600 Segni, Campania, Italia – 27. tammikuuta 672) oli paavina 30. heinäkuuta 657 – 27. tammikuuta 672. Hän jatkoi edeltäjänsä paavi Eugeniuksen linjaa ylläpitää suhteita Konstantinopoliin huolimatta monoteletismin aiheuttamasta skismasta, aikana, jolloin Konstans II ja Konstantinos IV olivat Bysantin keisareina. Hän muun muassa vihki Theodoros Tarsoslaisen Canterburyn arkkipiispaksi Englantiin vuonna 668.

Pyhimykseksi julistetun Vitalianuksen muistopäivää vietetään hänen kuolinpäivänsä mukaan 27. tammikuuta.

## Lähteet
* 
* 

### Viitteet
Yūichi Komano

**Yūichi Komano** (, s. 25. heinäkuuta 1981 Kainan, Wakayaman prefektuuri, Japani) on japanilainen jalkapalloilija, joka on edustanut pitkään Sanfrecce Hiroshimaa ja Júbilo Iwataa.

Komano oli osa Japanin olympiajoukkuetta vuonna 2004, missä se putosi ensimmäisellä kierroksella sijoittuen neljänneksi B-lohkossa. Hän kuului maajoukkueeseen Saksan MM-kisoissa 2006 ja pelasi kokonaan Japanin ensimmäisen alkulohko-ottelun Australiaa vastaan.

## Tilastot

## Lähteet

## Aiheesta muualla
*National Football Teams
*Japan National Football Team Database
Seigō Narazaki

**Seigō Narazaki** (, s. 15. huhtikuuta 1976) on japanilainen jalkapallomaalivahti, joka on edustanut pitkään Nagoya Grampus Eight -joukkuetta J-leaguessa. Hän pelasi ensimmäisen ottelunsa Japanin jalkapallomaajoukkueessa vuonna 2002. Hän oli Japanin ykkösmaalivahti, kun se selvisi vuoden 2002 MM-kisoissa neljännesvälieriin. Saksan MM-kisoissa 2006 Narazaki oli varamaalivahtina.

## Tilastot

## Lähteet

## Aiheesta muualla
*National Football Teams
*Japan National Football Team Database
Vincent (vuoden 1982 elokuva)

**Vincent** on Tim Burtonin ohjaama lyhyt mustavalkoinen animaatioelokuva vuodelta 1982. Elokuva on tehty stop motion -tekniikalla. Päähenkilö 7-vuotias Vincent on tavallinen pikkupoika, joka kuvittelee olevansa Vincent Price. Elokuvassa on runomittainen kerronta. Burton teki lyhytelokuvan idolinsa Vincent Pricen kunniaksi, ja Price esiintyi kertojan roolissa.

## Lähteet

## Aiheesta muualla
*
Lavajärvi

**Lavajärvi** on kylä Hämeenkyrön kunnassa Pirkanmaan maakunnassa. Kylä sijaitsee samannimisen järven etelärannalla, noin 13 kilometrin päässä kuntakeskuksesta itään ja noin 30 kilometrin päässä Tampereelta. Oikorata Tampere–Seinäjoki kulkee kylän itäpuolitse.

Järven rannalla sijaitsevat Lavajärven ja Komin kylät ovat muotoutuneet yhtenäiseksi kyläalueeksi erillisten kyläkoulujen lakkauttamisen ja yhteisen peruskoulun perustamisen jälkeen.

## Aiheesta muualla
*Lavajärven–Komin kyläyhdistys
* Komi, Lavajärvi ja Hämeenkyrö
Lavajärvi (täsmennyssivu)

**Lavajärvi** voi tarkoittaa seuraavia maantieteellisiä kohteita:

* Lavajärvi, kylä Hämeenkyrössä.
* Lavajärvi, järvi Hämeenkyrössä.
* Lavajärvi, järvi Kihniöllä.
* Lavajärvi, järvi Kuusamossa.
* Lavajärvi, järvi Lapin kunnassa Raumalla.
* Lavajärvi, järvi Ylikiimingissä Oulussa.
* Lavajärvi, järvi Raumalla.
* Lavajärvi, järvi Rovaniemellä.
* Lavajärvi, järvi Suomussalmella.
Filippus (vastapaavi)

**[[Vastapaavi]]** **Filippus** korvasi vastapaavi Konstantinus II:ta yhden päivän ajan 31. heinäkuuta 768. Lyhyen virkakautensa jälkeen Filippus palasi luostariinsa. Hän oli lyhimpään hallinnut historiallinen ja laajemmin tunnustettu vastapaavi.
Conker

**Conker** (the Squirrel) on Rarewaren kehittämä oravahahmo. Conker esiintyi ensimmäisen kerran Nintendo 64 -konsolilla pelissä *[[Diddy Kong Racing]]*. Conker oli pääosassa peleissä *[[Conker's Pocket Tales]]* (Game Boy Color) ja *[[Conker's Bad Fur Day]]* (Nintendo 64). Conker's Bad Fur Dayn piti alun perin olla Raren muiden pelien, *[[Banjo-Kazooie]]n* ja *[[Donkey Kong 64]]*:n, tyylinen koko perheen toimintaseikkailu, mutta pelin *Conker's Quest* julkaisu viivästyi ja lopulta peliin päätettiin sisällyttää runsaasti roisia huumoria ja muuta aikuisille suunnattua sisältöä.

Conker palasi Xboxille, Microsoftin ostettua Rarewaren, pelissä **. Peli oli uusintaversio *Conker's Bad Fur Day* -pelistä uusilla grafiikoilla ja nettipelimahdollisuudella.

## Aiheesta muualla
* Conkerin viralliset sivut
Arne Friedrich

**Arne Friedrich** (s. 29. toukokuuta 1979 Bad Oeynhausen, Nordrhein-Westfalen, Saksa) on saksalainen entinen jalkapalloilija ja nykyinen valmentaja.

## Pelaajaura

Friedrich aloitti jalkapallouransa kuusivuotiaana FC Bad Oeynhausenissä vuonna 1985. Sen jälkeen hänen tiensä vei neljän joukkueen kautta Bundesliiga-seura DSC Arminia Bielefeldiin vuonna 2000. Hyvien otteiden ansiosta suuremmat saksalaisseurat kiinnostuivat hänestä vuonna 2002 ja hän siirtyi Hertha BSC:ään Berliinissä. Samana vuonna Friedrich sai kutsun myös maajoukkueeseen, jossa hän teki ensiesiintymisensä 21. elokuuta Bulgariaa vastaan. Kaudeksi 2010–2011 hän siirtyi VfL Wolfsburgiin.

Wolfsburgissa Friedrich pelasi ainoastaan 15 ottelua, kunnes siirtyi kaudeksi 2012–2013 MLS-liigan Chicago Fireen. Siellä hän pelasi 23 ottelua ja teki niissä yhden maalin. Friedrich lopetti uransa kesällä 2013.

Vuonna 2006 Friedrich valittiin edustamaan Saksan joukkuetta jalkapallon MM-kilpailuihin 2006. Hän pelasi vuonna 2011 päättyneellä maajoukkueurallaan 82 ottelua ja teki niissä yhden maalin.

## Valmennusura

Friedrich aloitti valmentamisen vuonna 2014. Hän toimii Saksan alle 18-vuotiaiden maajoukkueen apuvalmentajana.

## Lähteet
* Arne Friedrichin viralliset kotisivut 

### Viitteet

## Aiheesta muualla
Danijel Ljuboja

**Danijel Ljuboja** (, s. 4. syyskuuta 1978 Vinkovci, Jugoslavia) on serbialainen jalkapalloilija. Ljuboja pelaa hyökkääjänä. Hänellä on ollut sopimus vuodesta 2004 Paris Saint-Germainin  kanssa, mutta on pelannut lainasopimuksella VfB Stuttgartissa elokuussa 2005. Huhtikuussa 2006 hän solmi kolmevuotisen sopimuksen Stuttgartin kanssa . Ammattilaisurallaan Ljuboja ei ole pelannut koskaan kotimaansa sarjoissa.

Ljuboja aloitti ammattilaisena FC Sochaux'ssa kaudella 1998/1999. Kahden kauden aikana hän pelasi 62 ottelua, joissa teki 21 maalia. Kaudet 2000-2004 Ljuboja oli Stasbourgissa, jossa hän teki 34 maalia 121 ottelussa, mukaan lukien kaksi maalia kahdessa UEFA Cupin ottelussa kaudella 2001/2002. 2004/2005 Ljuboja pelasi 42 liigaottelua PSG:ssä ja teki seitsemän maalia. Hän pelasi myös viidessä Mestarien liigan ottelussa kaudella 2004/2005. 

Ljuboja kuuluu Serbia ja Montenegron jalkapallomaajoukkueeseen ja pelaa vuoden 2006 MM-kisoissa. 

## Lähteet

## Aiheesta muualla

* Danijel Ljuboja (90minut.pl)
Lamu (Siikalatva)

**Lamu** on kylä Siikalatvan kunnassa. Se sijaitsee kunnan eteläosassa, ja oli aiemmin jo lakkautetun Piippolan kunnan kylä. Kylä sijaitsee Vähä-Lamujärven länsirannalla noin 15 kilometrin päässä Piippolan taajamasta eteläkaakkoon ja noin 12 kilometrin päässä Pyhännältä länteen.

Lamulla on perustettu hirsisiä mökkejä, saunoja ja aittoja valmistava Salvos Finland Oy, joka muutti vuonna 2011 Pyhännän kuntaan uusiin tehdastiloihin. 

Alueen tärkeimmät kulkuväylät ovat kylän lähistöllä kulkeva valtatie 28 sekä pohjoisempi kantatie 88 sekä kylän läpi kulkeva historiallisesti arvokas yhdystie 8000 (Saviselkä–Piippola-tie).

## Lähteet

## Aiheesta muualla
* Lamun kylän kotisivut
Koumbi Saleh

**Koumbi Saleh** tai **Kumbi** oli muinaisen Ghanan kuningaskunnan hallinnollinen keskus. Se sijaitsee nykyisen Mauritanian alueella 322 kilometriä Malin pääkaupungista Bamakosta pohjoiseen.

Koumbi Saleh perustettiin 300-luvulla. Kaupunki kukoisti 800–1200-luvuilla ja vauraimmillaan se oli ennen vuotta 1240, jolloin se oli Länsi-Afrikan suurin kaupunki. Suurimmillaan kaupungissa arvioidaan olleen 15&nbsp;000&nbsp;–&nbsp;20&nbsp;000 asukasta.

Koumbi Saleh oli jaettu kahteen osaa, kuninkaalliseen asuinalueeseen ja muslimikaupunkiin. Muslimikaupunki oli hyvin tiheään asuttu, ja se peitti 2,5 neliökilometrin alueen. Soninkien asuttama kuninkaallinen kaupunki sijaitsi noin kymmenen kilometrin päästä muslimikaupungista. Kaupungin pohjakaava oli melko säännöllinen, ja sen rakennukset olivat monikerroksisia. Alueelta on löydetty myös 46 metriä pitkä ja 23 metriä leveä moskeija, joka mihrabin perusteella on rakennettu kolme kertaa uudestaan 900–1400-lukujen aikana.

Lähteiden perusteella almoravidiberberit tuhosivat Koumbi Salehin kuninkaallisen kaupungin vuonna 1076. Almoravidit saattoivat tuoda samalla muslimihallinnon Ghanan kuningaskuntaan. Koumbi Salehin muslimikaupunki jatkoi eloaan, vaikka sossohallitsija Soumaoro Kanté valtasi sen 1203. Malin hallitsija Sundiata Keïta tuhosi kaupungin 1240.

Sen rauniot löydettiin 1913.

## Lähteet
*
*

### Viitteet
Yasuhito Endō

**Yasuhito Endō** (, s. 28. tammikuuta 1980 Kagoshima, Kagoshiman prefektuuri, Japani) on japanilainen jalkapalloilija, joka on pitkään pelannut Gamba Osaka -joukkueessa J-leaguessa. Hän on monipuolinen keskikentän hyökkääjä ja toimii yleensä puolustavana pelaajana keskikentällä. Endo on vuodesta 2003 alkaen pelannut Japanin maajoukkueessa 

Endō on noussut avainpelaajaksi keskikentän puolustajana, jossa hänen puolustus- ja hyökkäyskykynsä on arvostettua. Hän on myös hyvin tärkeä syöttelijä ja vapaapotkujen antaja.

## Ura
Endō oli mukana nuorten MM-kisoissa 1999, kun Japani saavutti hopeaa hävittyään loppuottelussa Espanjalle. Aikuisten MM-kisoissa 2006 hän jäi vaihtopelaajaksi. MM-kisoissa 2010 hän teki vapaapotkulla maalin alkulohko-ottelussa Tanskaa vastaan; Japani voitti ottelun 3-1. 

Vuonna 2011 Endōsta tuli ensimmäinen J-Leaguen pelaaja, joka oli nimetty yhdeksän kertaa J-Leaguen tähdistöjoukkueeseen. Vuonna 2009 hänet nimettiin vuoden aasialaiseksi pelaajaksi.

## Tilastot

## Lähteet

## Aiheesta muualla
*National Football Teams
*Japan National Football Team Database